《十二辰诗赠昆山支逸人》
清代·冯勖

小儿砾鼠称老吏，贱士食牛成国器。虎头书生亦不羁，浪把兔国轻掷地。

支公种松鳞作龙，冥心浑忘蛇与风。马鞍山前钓秋水，无人知是羊裘翁。

眼见猕猴画麟阁，又闻群鸡戏孤鹤。蝇营狗苟一笑中，廿年稳卧野猪峰。

作者简介：清江苏吴县人，字方寅，号勉曾。康熙十八年举博学鸿儒，授检讨，纂修明史。父客闽，死耿精忠之乱。即请假入闽在古寺中寻得父棺，遂扶以归。